Document ID: 31987D0171

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 27ης Φεβρουαρίου 1987
που τροποποιεί την απόφαση 86/221/ΕΟΚ που αναφέρεται στις κατευθυντήριες γραμμές για τη διαχείριση του Ευρωπαϊκού Κοινωνικού Ταμείου για τα έτη 1987 έως 1989, όσον αφορά τον πίνακα των ζωνών με υψηλή και μακροχρόνια ανεργία ή/και οι οποίες βρίσκονται σε βιομηχανική και τομεακή αναδιάρθρωση
(87/171/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 83/516/ΕΟΚ του Συμβουλίου της 17ης Οκτωβρίου 1983 για την αποστολή του Ευρωπαϊκού Κοινωνικού Ταμείου (1), και ιδίως το άρθρο 6,
τη γνώμη της Επιτροπής του Ευρωπαϊκού Κοινωνικού Ταμείου,
Εκτιμώντας:
ότι η παρέμβαση του Ευρωπαϊκού Κοινωνικού Ταμείου συγκεντρώνεται σε ενέργειες που έχουν σαν σκοπό την προώθηση της απασχόλησης, ιδίως σε ζώνες βιομηχανικής και τομεακής αναδιάρθρωσης που θεωρούνται ζώνες που ενισχύονται από το Ευρωπαϊκό Ταμείο Περιφερειακής Ανάπτυξης, τμήμα «εκτός ποσοστώσεων», και με βάση το άρθρο 56 της συνθήκης ΕΚΑΧ·
ότι, με την τροποποίηση του πίνακα των ζωνών αυτών, πρέπει να τροποποιηθεί ο πίνακας των ζωνών με υψηλή και μακροχρόνια ανεργία ή/και οι οποίες βρίσκονται σε βιομηχανική τομεακή αναδιάρθρωση, ο οποίος επισυνάπτεται στις κατευθύνσεις για τη διαχείριση του Ευρωπαϊκού Κοινωνικού Ταμείου για τα έτη 1987 έως 1989, που περιλαμβάνονται στο παράρτημα της απόφασης 86/221/ΕΟΚ της Επιτροπής (2),
ΑΠΟΦΑΣΙΖΕΙ:
Άρθρο μόνο
Ο πίνακας των ζωνών με υψηλή και μακροχρόνια ανεργία ή/και οι οποίες βρίσκονται σε βιομηχανική και τομεακή αναδιάρθρωση, ο οποίος επισυνάπτεται στις κατευθυντήριες γραμμές, για τη διαχείριση του Ευρωπαϊκού Κοινωνικού Ταμείου για τα έτη 1987 έως 1989 που περιλαμβάνονται στο παράρτημα της απόφασης 86/221/ΕΟΚ τροποποιείται ως εξής:
1. Στην υποσημείωση (1), υπό τον τίτλο «ITALIA», προστίθενται τα ακόλουθα:
«- Decreto del 16.5.1986, Gazzetta ufficiale del 14.7.1986.»
2. Υπό τον τίτλο «UNITED KINGDOM», προστίθεται η «Local authority area» Lothian.
Βρυξέλλες, 27 Φεβρουαρίου 1987.

Labels: 4
9
15